smcproject/ml-wiki-sentences huggingface dataset:
ഇന്തോനേഷ്യയുടെ തെക്കു-പടിഞ്ഞാറായി, ഇന്ത്യൻ മഹാസമുദ്രത്തിലായുള്ള ആസ്ത്രേലിയയുടെ അതിർത്തിപ്രദേശമായ ക്രിസ്തുമസ് ദ്വീപിന്റെ ഭൂരിഭാഗം ഭാഗങ്ങളും ഉൾക്കൊള്ളുന്ന ഒരു ദേശീയോദ്യാനമാണ് ക്രിസ്തുമസ് ദ്വീപ് ദേശീയോദ്യാനം .
സ്വന്തം പേരിൽ അറിയപ്പെടുന്ന റെഡ് ക്രാബ് ഉൾപ്പെടെയുള്ള അനേകം സ്പീഷീസുകളിൽപ്പെട്ട സസ്യജന്തുജാലങ്ങളുടെ വാസസ്ഥലമാണ് ഈ ദേശീയോദ്യാനം.
ഒരോവർഷവും  മുട്ടയിടാനായി സമുദ്രത്തിലേക്കു  കുടിയേറ്റത്തിനു പോകുന്ന 100 മില്ല്യൺ എണ്ണം റെഡ് ക്രാബുകളെയെങ്കിലും കാണാം.
വംശനാശഭീഷണി നേരിടുന്ന അബോട്ട്സ് ബൂബിയും ഗുരുതരമായ വംശനാശഭീഷണി നേരിടുന്ന ക്രിസ്തുമസ് ഐലന്റ് ഫ്രിഗേറ്റ്പക്ഷിയും കൂടുകൂട്ടുന്ന ഏകസ്ഥലമാണിത്.
ഇവയോടൊപ്പം തനതായ സ്പീഷീസുകളും മൂലം ഈ ദ്വീപ് ശാസ്ത്രസമൂഹത്തിൽ കാര്യമായ താത്പര്യമുണ്ടാക്കുന്നു.
ഇതും കാണുക ഓസ്ട്രേലിയയിലെ സംരക്ഷിത പ്രദേശങ്ങൾ അവലംബം
ക്രിസ്തുമസ് രാത്രി (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Christmas_Rathri
1961 ജനുവരി 28-ന് പ്രദർശനത്തിനെത്തിയ മലയാള ചലച്ചിത്രമാണ് ക്രിസ്തുമസ് രാത്രി .
നീലാപ്രൊഡക്ഷനു വേണ്ടി.
പി. സുബ്രഹ്മണ്യം സംവിധാനം  നിർവഹിച്ച് മെരിലാൻഡ് സ്റ്റുഡിയോയിൽ നിർമിച്ച ഈ ചലച്ചിത്രത്തിന്റെ കഥ ടി.എൻ ഗോപിനാധൻ നായരും സംഭാഷണം മുട്ടത്തു വർക്കിയും തയ്യാറാക്കി.
ഇതിന്റെ വേണ്ടി ഗാനങ്ങൾ പി. ഭാസ്കരനും സംഗീതസംവിധാനം ബ്രദർ ലക്ഷ്മണനും നിർവഹിച്ചു.
അഭിനേതാക്കൾ കൊട്ടാരക്കര ശ്രീധരൻ നായർ ടി.കെ. ബാലചന്ദ്രൻ തിക്കുശ്ശി സുകുമാരൻ നായർ പറവൂർ ഭരതൻ ഗോവിന്ദൻകുട്ടി മിസ് കുമാരി അംബിക (പഴയത്) അടൂർ പങ്കജം എസ്.പി. പിള്ള ബഹദൂർ സോമൻ (പഴയത്) പങ്കജവല്ലി കണ്ണമ്മ കെ.ജി പരമേശ്വരൻ നായർ പിന്നണിഗായകർ എ.പി കോമള കമുകറ പി. ലീല പി.ബി. ശ്രീനിവാസൻ ടി.എസ്. കുമരേശൻ അവലംബം
ക്രിസ്തുവിന്റെ മേലങ്കി ഇംഗ്ലീഷ് വിലാസം https://ml.wikipedia.org/wiki/Seamless_robe_of_Jesus Pilgrims view one of the claimed Seamless Robes (Trier, April 2012).
Collar-less neck of the seamless robe of Jesus
യേശുവിന്റെ കുരിശുമരണത്തിനു മുൻപായി യേശു ധരിച്ചിരുന്ന വസ്ത്രമാണ് ക്രിസ്തുവിന്റെ മേലങ്കി എന്നറിയപ്പെടുന്നത്.
ഈ വസ്ത്രം തുന്നലില്ലാതെ ഒറ്റത്തുണിയിലാണ് തയ്യാറാക്കിയിരുന്നത്.
വിശുദ്ധ നാട്ടിൽ നിന്നും കോൺസ്റ്റന്റൈൻ ചക്രവർത്തിയുടെ അമ്മയായ വിശുദ്ധ ഹെലേന രാജ്ഞി ഈ വസ്ത്രം വിശുദ്ധ നാട്ടിൽ കണ്ടെത്തിയതായി ഒരു പാരമ്പര്യം ഉണ്ട്.
ഇതനുസരിച്ച്, ട്രയറിലെ മെത്രാപ്പോലീത്തായായിരുന്ന വിശുദ്ധ അഗ്രിസീയൂസിന് പിന്നീട് ഹെലേന ഇത് കൈമാറ്റം ചെയ്തു.
1512ൽ ട്രയറിലാണ് ആദ്യമായി ഇത് പൊതുദർശനത്തിനു വച്ചത്.
ഈ വേളയുടെ 500 ആമത് വാർഷികാചരണമായി 2012ൽ ഇത് ഏപ്രിൽ 13 മുതൽ മേയ് 13 വരെ പൊതുദർശനത്തിനു വച്ചു.
കൂട്ടുകുടുംബം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Koottukudumbam
എക്സൽ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് കൂട്ടുകുടുംബം .
തിരുമേനി പിക്ചേഴ്സും എക്സൽ പ്രൊഡക്ഷനും ചേർന്നു വിതരണം നിർവഹിച്ച ഈ ചിത്രം 1969 നവംബർ 28-ന് കേരളത്തിൽ പ്രദർശനം ആരംഭിച്ചു.
തിരുവിതാംകൂർ ഭാഗത്ത് എക്സൽ പ്രൊഡക്ഷൻസും കൊച്ചി - മലബാർ ഭാഗത്ത് തിരുമേനി പിക്ചേഴ്സുമാണ് വിതരണം നിർവഹിച്ചത്.
അഭിനേതാക്കൾ പ്രേം നസീർ സത്യൻ നാടാർ കൊട്ടാരക്കര ശ്രീധരൻ നായർ അടൂർ ഭാസികൾ എസ്.പി. പിള്ള മണവാളൻ ജോസഫ് ഗോവിന്ദൻകുട്ടി ആലുംമൂടൻ എസ്.ജെ. ദേവ് ഖാൻ ശാരദ ഷീല ഉഷാകുമാരി അടൂർ ഭവാനി അടൂർ പങ്കജം പിന്നണിഗായകർ ബി. വസന്ത കെ.ജെ. യേശുദാസ് പി. സുശീല അണിയറപ്രവർത്തകർ നിർമ്മാണം - എം കുഞ്ചാക്കോ സംവിധാനം - കെ എസ് സേതുമാധവൻ സംഗീതം - ജി ദേവരാജൻ ഗാനരചന - വയലാർ ബാനർ - എക്സൽ പ്രോഡക്ഷൻസ് വിതരണം - തിരുമേനി പിക്ചേസ് കഥ, സംഭാഷണം - തോപ്പിൽ ഭാസി.
ഗനം ആലാപനം 1 മേലേ മാനത്തെ നീലിപ്പുലയിക്ക് ബി വസന്ത 2 സ്വപ്നസഞ്ചാരിണീ ബി വസന്ത, പി സുശീല 3 പരശുരാമൻ മഴുവെറിഞ്ഞു പി സുശീല, കോറസ് 4 ഇന്ദ്രനീല യവനിക കെ ജെ യേശുദാസ് 5 തങ്കഭസ്മക്കുറിയിട്ട കെ ജെ യേശുദാസ്.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റബേസിൽ നിന്ന് കൂട്ടുകുടുംബം
കൂടൽമർക്കള
കാസർഗോഡ് ജില്ലയിലെ ഒരു ചെറുഗ്രാമം ആണ് കൂടൽമർക്കള .
2001ലെ സെൻസസ് പ്രകാരം കൂടൽമർക്കളയിൽ 5901 ജനങ്ങളുണ്ട്.
ഇതിൽ 2896 പുരുഷന്മാരും 3005 സ്ത്രീകളുമാണ്.
ഇതൊരു പിന്നാക്ക പ്രദേശമാണ്.
ദേശീയപാത 66 ലേയ്ക്ക് പ്രാദേശിക പാതകൾ ബന്ധിച്ചിട്ടുണ്ട്.
മംഗലാപുരം , കോഴിക്കോട് എന്നിവിടങ്ങളിലേയ്ക്ക് ഇവിടെനിന്നും ദേശീയപാത 66 വഴി കടന്നു പോകാവുന്നതാണ്.
ഏറ്റവും അടുത്ത റെയിൽവേസ്റ്റേഷൻ മഞ്ചേശ്വരം ആണ്.
ഇത് പാലക്കാട് - മംഗലാപുരം റെയിൽവേ ലൈനിൽ ആണ്.
കാസർഗോഡിന്റെ ഉത്തരഭാഗത്തെ മറ്റു ഗ്രാമങ്ങളെപ്പോലെ ഇവിടവും ബഹുഭാഷാപ്രദേശമാണ്.
മലയാളം , കന്നഡ എന്നിവ ഔദ്യോഗികഭാഷകൾ ആയി ഉപയോഗിച്ചുവരുന്നുവെങ്കിലും തുളു , കൊങ്കണി , മറാത്തി , ബ്യാരി എന്നീ ഭാഷകൾക്ക് വലിയ പ്രചാരം ഉണ്ട്.
ഇവിടേയ്ക്കു ജോലിക്കായിവന്ന മറ്റു സംസ്ഥാനതൊഴിലാളികൾ തമിഴ് , ഹിന്ദി എന്നിവയും ഉപയോഗിക്കുന്നുണ്ട്.
മഞ്ചേശ്വരം അസ്സംബ്ലി നിയോജകമണ്ഡലത്തിൽപ്പെട്ട ഗ്രാമമാണിത്.
കൂട്ടുപുഴ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കണ്ണൂർ ജില്ലയിൽ പായം ഗ്രാമപഞ്ചായത്തിൽ കേരള - കർണാടക അതിർത്തിയിൽ സ്ഥിതിചെയ്യുന്ന പ്രദേശമാണ് കൂട്ടുപുഴ .
രണ്ട്‌ പുഴകൾ തമ്മിൽ കൂട്ടി മുട്ടുന്ന സ്ഥലമാണ്‌ കൂട്ടുപുഴ.
കേരളത്തേയും കർണാടകത്തെയും ബന്ധിപ്പിക്കുന്ന പാലമാണ് കൂട്ടുപുഴ പാലം.
തൂണുകൾ ഇല്ലാത്ത ഈ ആർച്ച് പാലം ബ്രിട്ടീഷ്‌ സർക്കാർ 1928-ൽ നിർമ്മിച്ചതാണ് .
പേരട്ട, ചരൾ, കച്ചേരിക്കടവ്, കിളിയന്തറ, മാക്കൂട്ടം എന്നിവ സമീപ പ്രദേശങ്ങളാണ്.
തലശ്ശേരി മൈസൂർ പാതയാണ് ( സംസ്ഥാനപാത 30 (കേരളം) ) പ്രധാനപ്പെട്ട വഴി.
അവലംബം ↑ ↑ http://www.thejasnews.com/index.jsp?tp=det det=yes news_id=201106113175109669%5Bപ്രവർത്തിക്കാത്ത+കണ്ണി%5D
കൂട്ടുപുഴ പാലം ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കൂട്ടുപുഴ പാലം കണ്ണൂർ ജില്ലയിലെ കൂട്ടുപുഴ എന്ന സ്ഥലത്ത് സ്ഥിതിചെയ്യുന്നു.
1928ലാണ് ഈ പാലം നിർമ്മിക്കപ്പെട്ടത്.
കേരള കർണ്ണാടക അതിർത്തിയിലാണ് ഈ പാലം സ്ഥിതിചെയ്യുന്നത്.
മദ്ധ്യഭാഗത്ത് തൂണുകളൊന്നുമില്ലാത്ത പാലമാണിത്.
സംസ്ഥാനപാത 30ൽ ആണിതു സ്ഥിതിചെയ്യുന്നത്.
കണ്ണൂരിൽനിന്നും വടക്കു-കിഴക്കായി 60 കിലോമീറ്ററും ഇരിട്ടിയിൽ നിന്നും  വടക്കു് 15 കിലോമീറ്ററും അകലെയാണ്.
കൂട്ട്യായ്ക്കാർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വടക്കൻ മലബാറിലെ ക്ഷേത്രങ്ങളിൽ ഉൽസവങ്ങൾക്കും മറ്റു കാര്യങ്ങൾക്കും സഹായിക്കുന്നതിന് തിരഞ്ഞെടുക്കപ്പെടുന്നവരാണ് കൂട്ട്യായ്ക്കാർ .
രണ്ടോ കൂടുതലായാൽ നാലോ ആളുകളെയാണ് തിരഞ്ഞെടുക്കുന്നത്.
അവർ പരസ്പരം ചങ്ങാതി എന്നാണ് വിളിക്കുന്നത്.
ചുമതല കാലാവധിക്ക് ശേഷം ഒഴിഞ്ഞാലും ചങ്ങാതി എന്നു തന്നെയാണ് വിളിക്കുന്നത്.
യാദവർക്കിടയിൽ ഇവരെ കാലുവരക്കാർ എന്നു വിളിക്കും.
മിക്ക ക്ഷേത്രങ്ങളിലും വൃശ്ചികമാസത്തിലാണ് തിരഞ്ഞെടുപ്പ് നടക്കുക.
ക്ഷേത്രത്തിനു കീഴിലുള്ള വിവാഹിതരായ ചെറുപ്പക്കാരിൽ നിന്നാണ് ഇവരെ തിരഞ്ഞേടുക്കുന്നത്.
ചില സ്ഥലങ്ങളിൽ നറുക്കെടുക്കുന്ന രീതിയുമുണ്ട്.
തെയ്യങ്ങൾ നേരിട്ട് ചുമതല ഏല്പിക്കുന്ന ക്ഷേത്രങ്ങളുമുണ്ട്.
ഒരു വർഷത്തേക്കാണ് തിരഞ്ഞെടുപ്പ്.
തിരഞ്ഞെടുത്താൽ ഒഴിയാനും പാടില്ല.
ചുമതലയേറ്റാൽ ഒരു വർഷം തികഞ്ഞ ചിട്ടയോടെ വേണം ജീവിക്കാൻ.
ഷർട്ടിടാതെ വെള്ളമുണ്ട് മാത്രമെ ധറിക്കാവൂ.
ക്ഷേത്രകാര്യങ്ങൾക്ക് പോകുമ്പോൾ മുദ്ര(മരം കോണ്ടുള്ള ഒരു തരം വടി) കൈയിൽ വേണം.
ചില ക്ഷേത്രങ്ങളിൽ ഉറുമാൽ കൂടി മുദ്രയായി ഉണ്ടാകും.
മദ്യപിക്കരുത്.
ശുദ്ധിയുള്ള സ്ഥലങ്ങളിൽ നിന്നെ ഭക്ഷണം കഴിക്കാവൂ.
അടുത്ത ബന്ധുക്കൾ മരിച്ചാൽ പോലും ബലികർമ്മങ്ങളിൽ പങ്കെടുക്കാൻ പാടില്ല.
മരണവീട്ടിൽ പോയാൽ തന്നെ സംസ്ക്കര ചടങ്ങുകൾ തുടങ്ങുന്നതിനു മുമ്പെ മടങ്ങണം.
കൂടൽ ഇംഗ്ലീഷ് വിലാസം https://ml.wikipedia.org/wiki/Koodal കൂടൽ ചന്ത വില്ലേജ് ഓഫീസ്
പത്തനംതിട്ട ജില്ലയിലെ കോന്നി താലൂക്കിൽ സ്ഥിതിചെയ്യുന്ന ഒരു പ്രദേശമാണ് കൂടൽ .
പുനലൂർ , കോന്നി റോഡിലാണ് ഇത് സ്ഥിതിചെയ്യുന്നത്.
പത്തനംതിട്ട ജില്ലയിലെ കോന്നിക്കും കൊല്ലം ജില്ലയിലെ പത്തനാപുരത്തിനും ഇടയിൽ പുനലൂർ-പത്തനംതിട്ട-മൂവാറ്റുപുഴ റോഡിനു (സംസ്ഥാനപാത 08) സമീപമാണ് കൂടൽ സ്ഥിതിചെയ്യുന്നത്.
സാംസ്കാരിക പ്രവർത്തനങ്ങൾക്കും മറ്റുമായി പഞ്ചായത്തിന്റെ മേൽനോട്ടത്തിലുള്ള ഒരു സ്റ്റേഡിയം ഇവിടെയുണ്ട്.
പത്തനാപുരത്തു നിന്ന് 6 കി.
ഉം കോന്നിയിൽ നിന്ന് 11 കി.
ഉം അകലെയുള്ള കൂടൽ ഗ്രാമത്തിൽ എത്തിച്ചേരുവാൻ റോഡ്  ഗതാഗത സൗകര്യം  ലഭ്യമാണ്.
തീവണ്ടി നിലയങ്ങൾ ചെങ്ങന്നൂർ തീവണ്ടി നിലയം തിരുവല്ല തീവണ്ടി നിലയം വിമാനത്താവളം തിരുവനന്തപുരം അന്താരാഷ്ട്ര വിമാനത്താവളം അവലംബം
കൂട്ടുപാത, കൂറ്റനാട്
പാലക്കാട് ജില്ലയിലെ പട്ടാമ്പി താലൂക്കിൽ ത‍ൃത്താല ബ്ലോക്ക് പഞ്ചായത്തിലെ ഒരു പ്രധാന ജംഗ്ഷനാണ് കൂട്ടുപാത .
തിരുമിറ്റക്കോട് പഞ്ചായത്ത് പരിധിയിലാണ് സ്ഥലം സ്ഥിതി ചെയ്യുന്നത്.
പട്ടാമ്പി , ആറങ്ങോട്ടുകര , ഗുരുവായൂർ എന്നീ സ്ഥലങ്ങളിലേക്ക് റോഡുകൾ തിരിയുന്നതിനാലാണ് കൂട്ടുപാത എന്ന പേര് വന്നത്.
ആരാധനാലയങ്ങൾ ദാറുൽ ഹിക്മ മുസ്ലിം പള്ളി സ്ഥാപനങ്ങൾ തിരുമിറ്റക്കോട് സർവ്വീസ് സഹകരണ ബാങ്ക് പഞ്ചാബ് നാഷണൽ ബാങ്ക് എ.ടിഎം ടി.കെ.എം പാലസ് ഓഡിറ്റോറിയം പ്രധാന റോഡുകൾ ചെറുതുരുത്തി - കൂറ്റനാട് റോഡ് പെരുമ്പിലാവ് - നിലമ്പൂർ റോഡ് അയൽപഞ്ചായത്തുകൾ നാഗലശ്ശേരി തൃത്താല ↑ ↑
കൂട്ടുമുണ്ടകൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Koottamundakan
കേരളത്തിലെ പരമ്പരാഗതമായ നെൽകൃഷികളിലെ ഒരു സമ്പ്രദായമാണ് കൂട്ടുമുണ്ടകൻ (Koottamundakan).
ഒരേ കൃഷിയിടത്തിൽ തന്നെ മൂപ്പിനെ കാര്യത്തിൽ ഏറ്റക്കുറച്ചിലുകളുള്ള രണ്ട് വിത്തിനങ്ങൾ (മൂന്നും) ഒരേ സമയം കൃഷിയിറക്കി പാകമാകുന്നതനുസരിച്ച് പല ഘടങ്ങളിലായി വിളവെടുക്കുന്നതാണ്‌ കൂട്ടമുണ്ടകൻ.
വിരിപ്പിന്റേയും മുണ്ടകന്റേയും വിത്തിനങ്ങൾ ഒരു പ്രത്യേക അനുപാതത്തിൽ കൂട്ടിക്കലർത്തി വിരിപ്പുകൃഷിയുടെ തുടക്കത്തിൽ വിതയ്ക്കുന്ന കൃഷിരീതിയാണിത്.
തീരപ്രദേശങ്ങളിലും അതിനോട് ചേർന്ന നിലങ്ങളിലും കാലവർഷക്കാലത്ത് വെള്ളം കയറുകയും വെള്ളക്കെട്ട് ഒഴുകിപ്പോകാനുള്ള സാധ്യത കുറയുകയും ചെയ്യുന്നതിനാൽ വിരിപ്പിന്റെ കൊയ്ത്ത് കാലത്തും മുണ്ടകൻ കൃഷി തുടങ്ങുന്ന കാലത്തും വെള്ളത്തിന്റെ നിയന്ത്രണം ക്രമീകരിക്കാനാകില്ല.
ഇത്തരത്തിലുള്ള നിലങ്ങൾ കൊല്ലം, ആലപ്പുഴ, എർണാകുളം, തൃശ്ശൂർ, മലപ്പുറം, കണ്ണൂർ, കാസർക്കട് ജില്ലകളിൽ കാണാം.
ഇത്തരം സാഹചര്യങ്ങളിലാണ് വിരിപ്പിന്റെ കൂടെ മുണ്ടകൻ വിത്ത് കൂടി വിതയ്ക്കുന്നത്.
വിരിപ്പിനുള്ള വിത്തും മുണ്ടകനു് യോജിച്ച ദീർഘകാല മൂപ്പുള്ളതുമായ ഇനത്തിന്റെ വിത്തും 70:30 അനുപാതത്തിൽ ഒന്നിച്ച് വിത്ത് വിതയ്ക്കുന്നു.
മീനം- മേട മാസങ്ങളിൽ വിത്തിറക്കിയാൽ വിരിപ്പു നെല്ല് ചിങ്ങം- കന്നി മാസത്തിൽ കൊയ്തെടുക്കാം.
മുണ്ടക വിത്തിനു ഞാറ്റുവേലയുള്ളതിനാൽ അല്പകാലം കഴിഞ്ഞേ കതിരു (മകരത്തിൽ) കതിരു വിരിയൂ.
വിരിപ്പ് കൊയ്യുമ്പോൾ മുണ്ടകനും കൂട്ടി അരിയും.
എങ്കിലും പ്രശ്നമൊന്നുമുണ്ടാവാതെ വീണ്ടും മുണ്ടകൻ നെല്ല് വളരും.
വളർച്ചക്ക് കൂടുതൽ കാലം കിട്ടുമെന്നതിനാൽ ഇടക്ക് വീണ്ടും അരിയേണ്ടിവരികയോ കാലികളെ തിന്നാനായി വിടുകയോ ചെയ്യാം.
മൂപ്പ് കുറഞ്ഞ വിത്ത് നേരത്തേ വിളയുകയും അത് വിളവെടുക്കുന്ന സമയത്ത് മൂപ്പ് കുറഞ്ഞതിനെ പാടത്ത് തന്നെ നിർത്തുകയും ചെയ്യുന്നു.
പിന്നീട് അതും കൊയ്തെടുക്കും.
ഒറ്റത്തവണയുടെ ചിലവിൽ കൂടുതൽ വിളവെടുക്കാമെന്നതും കൂടുതൽ വയ്ക്കോലു കിട്ടുമെന്നതും ഈ സമ്പ്രദായത്തിന്റെ പ്രത്യേകതകളാണ്‌.
കൂലിച്ചെലവ് കുറവാണെങ്കിലും മറ്റുള്ള കൃഷിയെ അപേക്ഷിച്ച് കൂട്ടുമുണ്ടകന് ഉല്പാദനം രണ്ട് വിളയ്ക്കും കുറവായിരിക്കും.
പണ്ടുകാലത്ത് കൂട്ടുമുണ്ടകന് ഉപയോഗിച്ചിരുന്നത് കൂട്ടമോടൻ-ചേറ്റാടി, ചെങ്കയാമ-ചേറ്റാടി, തവളക്കണ്ണൻ-ചേറ്റാടി എന്നീ നാടൻ വിത്തിനങ്ങളാണ് .
പട്ടാമ്പി കൃഷി വിജ്ഞാനകേന്ദ്രത്തിൽ വികസിപ്പിച്ചെടുത്ത സംയുക്ത-മകരം എന്നീ പുതിയ വിത്തിനങ്ങൾ ഉപയോഗിച്ച് ഇന്ന് കൃഷിചെയ്യുന്നുണ്ട് .
പ്രത്യേകതകൾ ഇതും കാണുക പഴമൂട് കരിങ്കൊറ വിരിപ്പ് മുണ്ടകൻ പുഞ്ച (കൃഷി) പുനം (കൃഷി) അവലംബം
ഓക്സിജൻ കുടുംബം ഇംഗ്ലീഷ് വിലാസം https://ml.wikipedia.org/wiki/Chalcogen
ആവർത്തനപ്പട്ടികയിലെ പതിനാറാമത്തെ ഗ്രൂപ്പ് ആണ് ഓക്സിജൻ കുടുംബം .
ഓക്സിജൻ , സൾഫർ , സെലിനിയം , ടെല്ലൂറിയം , പൊളോണിയം എന്നീ മൂലകങ്ങളാണ് ഈ ഗ്രൂപ്പിൽ ഉൾപ്പെട്ടിരിക്കുന്നത്.
ഓക്സിഡൈസിംഗ് ഏജന്റ് ഇംഗ്ലീഷ് വിലാസം https://ml.wikipedia.org/wiki/Oxidizing_agent രാസവസ്തുക്കളെ ഓക്സിഡൈസ് ചെയ്യുന്നതിനുള്ള അന്താരാഷ്ട്ര ചിത്രരചന .
ഓക്സിഡൈസിംഗ് ഏജന്റുകൾക്കുള്ള അപകടകരമായ ചരക്ക് ലേബൽ
രസതന്ത്രത്തിൽ, മറ്റ് വസ്തുക്കളെ ഓക്സിഡൈസ് ചെയ്യാൻ കഴിവുള്ള ഒരു വസ്തുവാണ് ഓക്സിഡൈസിംഗ് ഏജന്റ് അഥവാ ഓക്സിഡൈസർ .
മറ്റൊരു വിധത്തിൽ പറഞ്ഞാൽ ഇലക്ട്രോണുകൾ സ്വീകരിക്കാൻ കഴിവുള്ള പദാർത്ഥമാണിവ.
ഓക്സിജൻ , ഹൈഡ്രജൻ പെറോക്സൈഡ് , ഹാലോജൻ എന്നിവയാണ് സാധാരണ ഓക്സിഡൈസിംഗ് ഏജന്റുകൾ.
ഓക്സിഡൈസർ രാസപ്രവർത്തനത്തിലേർപ്പെടുമ്പോൾ ,  അത് ഒന്നോ അതിലധികമോ ഇലക്ട്രോണുകൾ നേടുന്നു.
ആ അർത്ഥത്തിൽ, ഇത് ഓക്സിഡേഷൻ-റിഡക്ഷൻ (റെഡോക്സ്) പ്രതിപ്രവർത്തനത്തിലെ ഒരു ഘടകമാണ്.
രണ്ടാമത്തെ അർത്ഥത്തിൽ, ഓക്സിഡൈസിംഗ് ഏജന്റ് ഒരു രാസവസ്തുവാണ്, അത് ഇലക്ട്രോ നെഗറ്റീവ് ആറ്റങ്ങളെ, സാധാരണയായി ഓക്സിജനെ, ഒരു ഉൽപന്നത്തിലേക്ക് മാറ്റുന്നു.
ജ്വലനം, സ്ഫോടകവസ്തുക്കളുടെ വിഘടനം, ഓർഗാനിക് റെഡോക്സ് പ്രതിപ്രവർത്തനങ്ങൾ എന്നിവയിൽ ഇത്തരം ആറ്റം കൈമാറ്റം പ്രതിപ്രവർത്തനങ്ങൾ ഉൾപ്പെടുന്നു.
ഇലക്ട്രോൺ സ്വീകർത്താക്കൾ ടെട്രാസിയാനോക്വിനോഡിമെഥെയ്ൻ - ഒരു   ഇലക്ട്രോൺ സ്വീകർത്താവ്
ഇലക്ട്രോൺ സ്വീകർത്താക്കൾ ഇലക്ട്രോൺ കൈമാറ്റ പ്രതിപ്രവർത്തനങ്ങളിൽ പങ്കെടുക്കുന്നു.
ഈ സാഹചര്യത്തിൽ, ഓക്സിഡൈസിംഗ് ഏജന്റിനെ ഇലക്ട്രോൺ സ്വീകർത്താവ് എന്നും നഷ്ടപ്പെടുന്ന ഏജന്റിനെ ഇലക്ട്രോൺ ദാതാവ് എന്നും വിളിക്കുന്നു.
ഫെറോസെനിയം അയോൺ Fe(C 5 H 5 ) + 2 ഒരു ക്ലാസിക് ഓക്സിഡൈസിംഗ് ഏജന്റ് ആണ്.
ഇത് Fe(C 5 H 5 ) 2 രൂപീകരിക്കുന്നതിന് ഒരു ഇലക്ട്രോൺ സ്വീകരിക്കുന്നു.
വാണിജ്യപരമായി ലഭ്യമായ ഏറ്റവും ശക്തമായ സ്വീകർത്താക്കളിലൊന്നാണ് മാജിക് ബ്ലൂ .
N(C 6 H 4 -4-Br) 3 ൽ നിന്ന് ഉരുത്തിരിഞ്ഞ റാഡിക്കൽ കാറ്റയോൺ ആണിത്.
സാധാരണ ഓക്സിഡൈസിംഗ് ഏജന്റുകൾ ഓക്സിജൻ (O 2 ) ഓസോൺ (O 3 ) ഹൈഡ്രജൻ പെറോക്സൈഡും (H 2 O 2 ) മറ്റ് അജൈവ പെറോക്സൈഡുകളും .
ഫ്ലൂറിൻ (F 2 ), ക്ലോറിൻ (Cl 2 ), മറ്റ് ഹാലോജനുകൾ നൈട്രിക് ആസിഡും (HNO 3 ) നൈട്രേറ്റ് സംയുക്തങ്ങളും സൾഫ്യൂറിക് ആസിഡ് (H 2 SO 4 ) പെറോക്സിഡൈസൾഫ്യൂറിക് ആസിഡ് (H 2 S 2 O 8 ) പെറോക്സിമോണോസൾഫ്യൂറിക് ആസിഡ് (H 2 SO 5 ) ഹൈപ്പോക്ലോറൈറ്റ്, ക്ലോറൈറ്റ്, ക്ലോറേറ്റ്, പെർക്ലോറേറ്റ് പോലുള്ള സംയുക്തങ്ങൾ ഹെക്സാവാലന്റ് ക്രോമിയം സംയുക്തങ്ങളായ ക്രോമിക് ആസിഡ്, ഡൈക്രോമിക് ആസിഡ്, ക്രോമിയം ട്രയോക്സൈഡ്, പിരിഡിനിയം ക്ലോറോക്രോമേറ്റ് (പിസിസി), ക്രോമേറ്റ് / ഡിക്രോമേറ്റ് സംയുക്തങ്ങൾ പൊട്ടാസ്യം പെർമാംഗനേറ്റ് (KMnO 4 ) പോലുള്ള പെർമാംഗനേറ്റ് സംയുക്തങ്ങൾ സോഡിയം പെർബോറേറ്റ് നൈട്രസ് ഓക്സൈഡ് , നൈട്രജൻ ഡൈ ഓക്സൈഡ് / ഡൈനൈട്രജൻ ടെട്രോക്സൈഡ് പൊട്ടാസ്യം നൈട്രേറ്റ് , വെടിമരുന്നിലെ ഓക്സിഡൈസർ സോഡിയം ബിസ്മത്തേറ്റ് (NaBiO 3 ) സെറിക് അമോണിയം നൈട്രേറ്റ്, സെറിക് സൾഫേറ്റ് തുടങ്ങിയ സംയുക്തങ്ങൾ ലെഡ് ഡയോക്സൈഡ് (PbO 2 ) അപകടകരമായ വസ്തുക്കളുടെ നിർവചനം
മറ്റ് വസ്തുക്കളുടെ ജ്വലനത്തിന് കാരണമാകുന്ന ഒരു വസ്തുവാണ് ഓക്സിഡൈസിംഗ് ഏജന്റ് എന്നതാണ്അപകടകരമായ വസ്തുക്കളുടെ അടിസ്ഥാനത്തിലുള്ള നിർവചനം.
ഈ നിർവചനപ്രകാരം രസതന്ത്രജ്ഞർ ഓക്സിഡൈസിംഗ് ഏജന്റുകളായി തരംതിരിക്കുന്ന ചില വസ്തുക്കളെ അപകടകരമായ വസ്തുക്കളുടെ അർത്ഥത്തിൽ ഓക്സിഡൈസിംഗ് ഏജന്റുകളായി തരംതിരിക്കുന്നില്ല.
ഉദാഹരണമായി, പൊട്ടാസ്യം ഡൈക്രോമേറ്റ്,  ഓക്സിഡൈസിംഗ് ഏജന്റിന്റെ  അപകടകരമായ വസ്തുക്കളുടെപരിശോധനയിൽ പരിഗണിക്കപ്പെടുന്നില്ല.
സാധാരണ ഓക്സിഡൈസിംഗ് ഏജന്റുകളും അവയുടെ ഉൽപ്പന്നങ്ങളും ഏജന്റ് ഉൽപ്പന്നം (കൾ‌) ഓക്സിജൻ H 2 O, CO 2 എന്നീ ഓക്സൈഡുകൾ ഉൾപ്പെടെ വിവിധതരം ഓസോൺ കെറ്റോണുകൾ, ആൽഡിഹൈഡുകൾ എന്നിവയുൾപ്പെടെ ഫ്ലൂറിൻ F - ക്ലോറിൻ Cl - ബ്രോമിൻ Br - അയോഡിൻ I − 3 നൈട്രിക് ആസിഡ് നൈട്രിക് ഓക്സൈഡ് നൈട്രജൻ ഡൈ ഓക്സൈഡ് സൾഫർ ഡയോക്സൈഡ് സൾഫർ ഹെക്സാവാലന്റ് ക്രോമിയം ക്രോമിയം ട്രയോക്സൈഡ് ക്രോമേറ്റ് ഡൈക്രോമേറ്റ് Cr 3+ പെർമാങ്കനേറ്റ് മാംഗനേറ്റ് Mn 2+ റുഥീനിയം ടെട്രോക്സൈഡ് ഓസ്മിയം ടെട്രോക്സൈഡ് പെറോക്സൈഡുകൾ ഓക്സൈഡുകളും H 2 O യും ഉൾപ്പെടെ താലിക് സംയുക്തങ്ങൾ താലസ് സംയുക്തങ്ങൾ ഇതും കാണുക ജ്വലനം ചായം ഇലക്ട്രോൺ സ്വീകർത്താവ് ഇലക്ട്രോൺ ദാതാവ് ഇലക്ട്രോസിന്തസിസ് ഓർഗാനിക് ഓക്സീകരണം ഓർഗാനിക് റിഡോക്സ് പ്രതികരണം അവലംബം
ഓക്സിഡേറ്റീവ് ഫോസ്ഫോറിലേഷൻ ഇംഗ്ലീഷ് വിലാസം https://ml.wikipedia.org/wiki/Oxidative_phosphorylation The electron transport chain in the cell is the site of oxidative phosphorylation in prokaryotes .
The NADH and succinate generated in the citric acid cycle are oxidized, releasing energy to power the ATP synthase .
രാസാഗ്നികൾ ഉപയോഗിച്ച് കോശങ്ങൾ പോഷകാഹാരങ്ങൾ ഓക്സീകരിക്കപ്പെടുന്ന മെറ്റബോളിക് പാത്ത് വേ ( ഉപാപചയ വഴി ) ആണ് ഓക്സിഡേറ്റീവ് ഫോസ്ഫോറിലേഷൻ (UK /ɒkˈsɪd.ə.tɪv/, US /ˈɑːk.sɪˌdeɪ.tɪv/) അതുവഴി ഊർജ്ജം സ്വതന്ത്രമാക്കപ്പെടുകയും ആ ഊർജ്ജം അഡിനോസിൻ ട്രൈഫോസ്ഫേറ്റ് (ATP) ഉത്പാദിപ്പിക്കാൻ ഉപയോഗിക്കുകയും ചെയ്യുന്നു.
യൂക്കാരിയോട്ടുകളിൽ ഈ രാസപ്രവർത്തനം മൈറ്റോകോൺട്രിയയ്ക്കുള്ളിൽ ആണ് നടക്കുന്നത്.
മിക്കവാറും എല്ലാ എയറോബിക് ജീവികളിലും ഓക്സിഡേറ്റീവ് ഫോസ്ഫോറിലേഷൻ നടക്കുന്നു.
അനെയ്റോബിക് ഗ്ലൈക്കോളിസിസ് പോലെയുള്ള ഒന്നിടവിട്ടുള്ള ഫെർമെൻറേഷൻ പ്രക്രിയയിൽ ഊർജ്ജം സ്വതന്ത്രമാക്കാനുള്ള ഏറ്റവും ഫലപ്രദമായ വഴിയാണ് ഇത്.
ATP സിന്തേസ്
ഓക്സിഡേഷൻ ഫോസ്ഫോറിലേഷൻ പ്രവർത്തനം നടക്കുമ്പോൾ, ഇലക്ട്രോണുകൾ ഇലക്ട്രോൺ ദാതാക്കളിൽ നിന്നും ഓക്സിജൻ പോലുള്ള സ്വീകർത്താക്കൾക്ക് റിഡോക്സ് പ്രവർത്തനത്തിലൂടെ കൈമാറ്റം ചെയ്യുന്നു.
ഈ റിഡോക്സ് പ്രവർത്തനം ഊർജ്ജം സ്വതന്ത്രമാക്കുകയും, ഇത് എ.ടി.പി. രൂപീകരിക്കാൻ ഉപയോഗിക്കുന്നു.
യൂക്കാരിയോട്ടുകളിൽ, ഈ റിഡോക്സ് പ്രവർത്തനങ്ങൾ കോശത്തിന്റെ മൈറ്റോകോൺട്രിയയുടെ ഉൾഭാഗത്ത് ഉള്ള പ്രോട്ടീൻ സംയുക്തങ്ങളിൽ നടത്തപ്പെടുന്നു.
പ്രോകാരിയോട്ടുകളിൽ , ഈ പ്രോട്ടീനുകൾ ചർമ്മപാളികൾക്കിടയിലുള്ള കോശങ്ങളിൽ കാണപ്പെടുന്നു.
ഈ പ്രോട്ടീനുകളുടെ കൂട്ടത്തെ ബന്ധിപ്പിക്കുന്ന കണ്ണിയെ ഇലക്ട്രോൺ ട്രാൻസ്പോർട്ട് ശൃംഖല എന്നു വിളിക്കുന്നു.
യൂക്കാരിയോട്ടുകളിൽ, അഞ്ച് പ്രധാന പ്രോട്ടീൻ സംയുക്തങ്ങൾ ഉൾപ്പെടുന്നു, എന്നാൽ പ്രോകാരിയോട്ടുകളിൽ ധാരാളം വ്യത്യസ്ത എൻസൈമുകളും കാണപ്പെടുന്നു, വിവിധതരത്തിലുള്ള ഇലക്ട്രോൺ ദാതാക്കളായും സ്വീകർത്താക്കളായും ഇവ ഉപയോഗിക്കുന്നു.
ഈ ഇലക്ട്രോൺ ട്രാൻസ്പോർട്ട് ശൃംഖല മുഖേന ഇലക്ട്രോണുകൾ സഞ്ചരിക്കുമ്പോൾ പുറത്തുവിടുന്ന ഊർജ്ജം ആന്തരിക മൈറ്റോകോൺട്രിയൽ സ്തരങ്ങളിലൂടെ പ്രോട്ടോണുകളെ കൊണ്ടുവരാൻ ഉപയോഗിക്കുന്നു.
ഈ പ്രക്രിയയെ ഇലക്ട്രോൺ ട്രാൻസ്പോർട്ട് എന്നു വിളിക്കുന്നു.
ഇത് പി.എച്ച് ഗ്രേഡിയൻറിന്റെ രൂപത്തിൽ സ്ഥിതികോർജ്ജം സൃഷ്ടിക്കുന്നു.
ഇത് സ്തരങ്ങളിലുടനീളം വൈദ്യുത സാധ്യതയുണ്ടാക്കുന്നു.
പ്രോട്ടോണുകൾ സ്തരങ്ങൾക്കു പുറത്തേക്ക് സഞ്ചരിക്കുമ്പോൾ, ശേഷിച്ച സ്ഥിതികോർജ്ജ ഗ്രേഡിയന്റ് ഒരു വലിയ എൻസൈം വഴി കുറയുന്നു.
ഈ എൻസൈമിനെ ATP സിന്തേസ് എന്നുവിളിക്കുന്നു.
ഈ പ്രക്രിയയെ കെമിയോസ്മോസിസ് എന്നറിയപ്പെടുന്നു.
ഫോസ്ഫോറിലേഷൻ രാസപ്രവർത്തനത്തിൽ ATP സിന്തേസ് അഡിനോസിൻ ഡൈഫോസ്ഫേറ്റ് (ADP) അഡിനോസിൻ ട്രൈഫോസ്ഫേറ്റ് ആയി മാറ്റുന്നതിന് ഈ ഊർജ്ജത്തെ ഉപയോഗിക്കുന്നു.
ഈ രാസപ്രവർത്തനം പ്രോട്ടോൺ പ്രവാഹത്താൽ നയിക്കപ്പെടുന്നു.
ഇത്  എൻസൈമിൻറെ ഒരു ഭാഗത്തിന്റെ ഭ്രമണം നിയന്ത്രിക്കുന്നു.
ATP സിന്തേസ് ഒരു റോട്ടറി മെക്കാനിക്കൽ മോട്ടർ ആയി പ്രവർത്തിക്കുന്നു.
ഓക്സിഡേറ്റീവ് ഫോസ്ഫോറിലേഷൻ ഉപാപചയ പ്രവർത്തനത്തിന്റെ ഒരു സുപ്രധാന ഭാഗമാണെങ്കിലും സൂപ്പർ ഓക്സൈഡ് , ഹൈഡ്രജൻ പെറോക്സൈഡ് , എന്നിവ പോലുള്ള രാസപ്രവർത്തനങ്ങളിൽ ഓക്സിജൻ സ്പീഷീസുകളെ സൃഷ്ടിക്കുന്നു.
ഇത് ഫ്രീ റാഡിക്കലുകളുടെ രൂപീകരണത്തിലേയ്ക്ക് രാസപ്രവർത്തനത്തെ നയിക്കുന്നു.
ഈ ഫ്രീ റാഡിക്കലുകൾ, കോശങ്ങളുടെ നാശം, വാർദ്ധക്യം (senescence), രോഗങ്ങൾ എന്നിവയിലേയ്ക്ക് നയിക്കുന്നു.
ഈ ഉപാപചയ വഴികളെ നയിക്കുന്ന എൻസൈമുകൾ നിരവധി മരുന്നുകളുടെയും വിഷാംശങ്ങളുടെയും പ്രവർത്തനങ്ങളെ തടയുന്നു.
ഇത് യൂക്കാരിയോട്ടുകളിൽ കോശ ശ്വസനത്തിന്റെ അവസാന പ്രക്രിയയാണ്.
ഇതിൻറെ ഫലമായി ഉയർന്ന അളവിൽ ATP ലഭിക്കുന്നു.
കെമിയോസ്മോസിസ്
കൂടുതൽ വിവരങ്ങൾ: കെമിയോസ്മോസിസ് ആൻഡ് ബയോഎനർജെറ്റിക്സ് കെമിയോസ്മോസിസിൽ ഒരു അയോൺ ഗ്രേഡിയൻറിൽ കാണപ്പെടുന്ന സ്ഥിതികോർജ്ജം ചാനലിലൂടെ അയോൺ കടന്നുപോകുമ്പോൾ പവർ കെമിക്കൽ റിയാക്ഷനിൽ ഉപയോഗിക്കാനും കഴിയുന്നു.
(ചുവപ്പ്)
ഊർജ്ജം സ്വതന്ത്രമാകുന്ന രാസപ്രവർത്തനങ്ങളിലൂടെ ഓക്സിഡേറ്റീവ് ഫോസ്ഫോറിലേഷൻ പ്രവർത്തിക്കുകയും അത് ഊർജ്ജം ആവശ്യമുള്ള രാസപ്രവർത്തനങ്ങളിലേയ്ക്ക് നയിക്കുകയും ചെയ്യുന്നു.
ഊർജ്ജം സ്വതന്ത്രമാകുന്ന രാസപ്രവർത്തനവും ഊർജ്ജം ആവശ്യമായ രാസപ്രവർത്തനവും തമ്മിൽ കൂടിച്ചേരുകയും ചെയ്യുന്നു.
രണ്ടു രാസപ്രവർത്തനങ്ങളും ഒന്നിനോടൊന്നു ബന്ധപ്പെട്ടിരിക്കുന്നതായി മനസ്സിലാക്കാം.
അതായത് എൻഎഡിഎച്ച് പോലുള്ള ഇലക്ട്രോൺ ദാതാക്കളിൽ നിന്നും ഓക്സിജൻ പോലെയുള്ള ഇലക്ട്രോണൻ സ്വീകർത്താക്കളിലൂടെ എക്സെർഗോണിക് പ്രക്രിയയിലൂടെ ഇലക്ട്രോൺ ട്രാൻസ്പോർട്ട് ചെയിൻ വഴി ഇലക്ട്രോൺ പ്രവാഹമുണ്ടാകുന്നു.
അതു ഊർജ്ജം പുറത്തേയ്ക്കു വിടുന്നു.
എന്നാൽ എ.ടി.പി സിന്തസിസ് ഒരു എൻഡർഗോണിക് പ്രക്രിയയാണ്.
ഇതിന് ഊർജ്ജം നൽകേണ്ടതുണ്ട്.
ഇലക്ട്രോൺ ട്രാൻസ്പോർട്ട് ശൃംഖലയും എ.ടി.പി സിന്തേസും ഒരു സ്തരത്തിൽ ഉൾപ്പെടുത്തിയിരിക്കുന്നു.
ഇലക്ട്രോൺ ട്രാൻസ്പോർട്ട് ചെയിനിൽ നിന്ന് എ.ടി.പി സിന്തേസിലേക്ക് കോശസ്തരങ്ങളിലുടനീളം പ്രോട്ടോണുകളുടെ ചലനങ്ങൾ വഴി ഊർജ്ജം കൈമാറുന്നു.
ഈ പ്രക്രിയയെ കെമിയോസ്മോസിസ് എന്നു വിളിക്കുന്നു.
പ്രായോഗികമായി, ഇത് ഒരു ലളിതമായ വൈദ്യുത വലയം പോലെയാണ്.
ഇലക്ട്രോൺ ട്രാൻസ്പോർട്ട് ചെയിന്റെ പ്രോട്ടോൺ-പമ്പിങ് എൻസൈമുകൾ മുഖേന നെഗറ്റീവ്  N-സൈഡിലെ കോശസ്തരങ്ങളിൽ നിന്നും പോസിറ്റീവ് പി-സൈഡിലേക്ക് നയിക്കുന്നു.
ഈ എൻസൈമുകൾ ഒരു ബാറ്ററി പോലെയാണ്.
സർക്യൂട്ട് വഴി വൈദ്യൂതി കടത്തിവിടുന്നതിലേയ്ക്കായി ഇത് പ്രവർത്തിക്കുന്നു.
പ്രോട്ടോണുകളുടെ ചലനം ഒരു കോശസ്തരങ്ങളിലൂടെ ഇലക്ട്രോകെമിക്കൽ ഗ്രേഡിയന്റ് സൃഷ്ടിക്കുന്നു.
ഇത് പ്രോട്ടോൺ-പ്രേരണ ശക്തി എന്ന് അറിയപ്പെടുന്നു.
ഇതിന് രണ്ട് ഘടകങ്ങളുണ്ട്:  N-സൈഡ് നെഗറ്റീവ് ചാർജ്ജാകുമ്പോൾ പ്രോട്ടോൺ കോൺസെട്രേഷനിലും (H + ഗ്രേഡിയൻറ്, Δഎച്ച്) ഇലക്ട്രിക് പൊട്ടൻഷ്യലിലും വ്യത്യാസവും ഉണ്ടാകുന്നു.
സർക്യൂട്ട് പൂർത്തിയാക്കുന്നതോടെ എ.ടി.പി സിന്തേസ് സംഭരണ ഊർജ്ജത്തെ സ്വതന്ത്രമാക്കുന്നതോടെ പ്രോട്ടോണുകളുടെ പ്രവാഹം സുഗമമാകുകയും ഇലക്ട്രൊകെമിക്കൽ ഗ്രേഡിയൻറ് താഴുകയും കോശസ്തരങ്ങളിലെ N-സൈഡിലേയ്ക്ക് മടങ്ങുകയും ചെയ്യുന്നു.
ഇലക്ട്രോകെമിക്കൽ ഗ്രേഡിയന്റ് എൻസൈം ഘടനയുടെ ഭാഗത്തിന്റെ ഭ്രമണം ചെയ്യുകയും ഈ ചലനങ്ങൾ എ.ടി.പിയുടെ നിർമ്മാണത്തിലേയ്ക്ക് സമന്വയിപ്പിക്കുകയും ചെയ്യുന്നു.
പ്രോട്ടോൺ-പ്രേരണ ശക്തിയുടെ രണ്ട് ഘടകങ്ങൾ താപഗതികമായി തുല്യമാണ്: മൈറ്റോകോണ്ട്രിയയിൽ, ഊർജ്ജത്തിന്റെ വലിയ ഭാഗം പൊട്ടൻഷ്യലിന് വഴിതെളിക്കുന്നു.
ആൽക്കലിഫൈൽ ബാക്ടീരിയയിൽ വൈദ്യുതോർജ്ജം വിപരീത ദിശയിൽ പി.എച്ച് വ്യത്യാസത്തിന് കാരണമായിതീരുകയും ചെയ്യുന്നു.
പ്രൊപ്പിയോണിയേനിയം മോഡേസ്റ്റം എന്ന ഫ്യൂസോബാക്ടീരിയത്തിനെ എടുക്കുകയാണെങ്കിൽ അത് ഉപയൂണീറ്റുകളുടെ എ.ടി.പി സിന്തേസിലെ F O മോട്ടോറിൻറെ ഒരു കൗണ്ടർ-റൊട്ടേഷൻ a, c എന്നിവയിലേയ്ക്കു നയിക്കുന്നു.
ഓക്സിഡേറ്റീവ് ഫോസ്ഫോറിലേഷൻ പുറത്തുവിടുന്ന ഊർജ്ജത്തിൻറെ അളവ് അനെയ്റോബിക് ഫെർമെൻറേഷൻ വഴി പുറത്തുവിടുന്നതിനേക്കാൾ വളരെ ഉയർന്നതാണ്.
ഗ്ലൈക്കോളിസിസ് വഴി 2 ATP തന്മാത്രകൾ മാത്രമേ ഉൽപാദിപ്പിക്കുന്നുള്ളൂ.
എന്നാൽ 30-നും 36-നും ഇടയ്ക്കുള്ള ATP- കൾ ഓക്സിഡേറ്റീവ് ഫോസ്ഫോറിലേഷനു കാരണമായിതീരുകയും അതിലെ 10 NADH ഉം 2 തന്മാത്രകളും ഗ്ലൂക്കോസിൻറെ ഒരു തന്മാത്രയെ കാർബൺ ഡൈ ഓക്സൈഡും ജലവും ആക്കി മാറ്റുന്നു.
ഒരു ഫാറ്റി ആസിഡിന്റെ ഓരോ ബീറ്റാ ഓക്സിഡേഷൻ ചക്രത്തിലും 14 ATP ലഭിക്കുന്നു.
സൈദ്ധാന്തികപരമായി ഈ ATP പരമാവധി ലഭിക്കുന്ന സംഖ്യയാണ്.
പ്രായോഗികമായി, ഏതാനും പ്രോട്ടോണുകൾ കോശസ്തരങ്ങളുടെ പുറത്തേയ്ക്ക് ചോർന്നുപോകുകയും ATP ലഭിക്കുന്നത് കുറയുകയും ചെയ്യുന്നു.
ഇലക്ട്രോൺ, പ്രോട്ടോൺ ട്രാൻസ്ഫർ തന്മാത്രകൾ
കൂടുതൽ വിവരങ്ങൾ: കോഎൻസൈം, കോഫാക്ടർ (ജൈവരസതന്ത്രം) Reduction of coenzyme Q from its ubiquinone form (Q) to the reduced ubiquinol form (QH 2 ).
ഇലക്ട്രോൺ ട്രാൻസ്പോർട്ട് ചെയിൻ പ്രോട്ടോണുകളും ഇലക്ട്രോണുകളും വഹിക്കുന്നു, പ്രോട്ടോണുകൾ കോശസ്തരങ്ങളിൽ എത്തിക്കുകയും ദാതാവിൽ നിന്നും സ്വീകർത്താക്കളിലേക്ക് ഇലക്ട്രോണുകൾ കടന്നുപോകുകയും ചെയ്യുന്നു.
ഈ പ്രക്രിയകൾ ലയിക്കുന്ന പ്രോട്ടീൻ-ബന്ധിത ട്രാൻസ്ഫർ തന്മാത്രകളിലും ഉപയോഗിക്കുന്നു.
മൈറ്റോകോണ്ട്രിയയിൽ, ജലത്തിൽ ലയിക്കുന്ന ഇലക്ട്രോൺ ട്രാൻസ്ഫർ പ്രോട്ടീൻ സൈറ്റോക്രോം സി ഉപയോഗിച്ച് ഇലക്ട്രോണുകൾ കോശസ്തരങ്ങളിലെ ഇടയിലുള്ള സ്ഥലത്തേയ്ക്ക് മാറ്റുന്നു.
ഇത് ഇലക്ട്രോണുകളെ മാത്രമേ വഹിക്കുന്നുള്ളു.
ഇരുമ്പ് ആറ്റത്തിൻറെ ഓക്സീഡേഷൻ, റിഡക്ഷൻ രാസപ്രവർത്തനത്തിലൂടെ ഇലക്ട്രോണുകൾ കൈമാറ്റം ചെയ്യുന്നതിനാൽ അതിന്റെ ഘടനയിൽ ഒരു ഹെമി ഗ്രൂപ്പിനുള്ളിൽ പ്രോട്ടീൻ നിലനിർത്തുന്നു.
ചില ബാക്ടീരിയകളിൽ സൈറ്റോക്രോം സി കണ്ടെത്തിയിട്ടുണ്ട്.
പെരിപ്ലാസ്മിക് സ്പേസിൽ ഇത് സ്ഥിതിചെയ്യുന്നു.
ഒരു റിഡോക്സ് ചക്രം വഴി അകത്തെ മൈറ്റോകോണ്ട്രിയൽ കോശസ്തരത്തിനുള്ളിൽ ലിപിഡ്-സോലുബിൾ ഇലക്ട്രോൺ കാരിയർ കോഎൻസൈം ക്യു 10 (Q) ഇലക്ട്രോണുകളെയും പ്രോട്ടോണുകളെയും വഹിക്കുന്നു.
ഈ ചെറിയ ബെൻസോക്വിനോൺ തന്മാത്രകൾ വളരെ ഹൈഡ്രോഫോബിക് ആണ്.
അതിനാൽ അത് കോശസ്തരത്തിൽ സ്വതന്ത്രമായി വ്യാപിക്കുന്നു.
രണ്ട് ഇലക്ട്രോണുകളും രണ്ട് പ്രോട്ടോണുകളും Q സ്വീകരിക്കുമ്പോൾ, ഇത് റിഡക്ഷനിലൂടെ യൂബിക്വിനോൾ രൂപത്തിലേക്ക് (QH 2 ) മാറുന്നു; QH 2 രണ്ട് ഇലക്ട്രോണുകളും രണ്ട് പ്രോട്ടോണുകളും പുറത്തുവിടുമ്പോൾ, ഓക്സീകരണത്തിലൂടെ അത് യൂബിക്വിനോൺ (Q) രൂപത്തിലേക്ക് മാറുന്നു.
അതിന്റെ ഫലമായി, രണ്ട് എൻസൈമുകൾ കോശസ്തരത്തിൻറെ ഒരുവശത്ത് Q വിന് റിഡക്ഷനും QH 2 വിന് ഓക്സിഡേഷനും സംഭവിക്കുന്നു.
യൂബിക്വിനോൺ ഈ രാസപ്രവർത്തനങ്ങളെ യോജിപ്പിക്കുകയും പ്രോട്ടോണിനെ കോശസ്തരത്തിൽ മുന്പോട്ടും പിറകോട്ടും ചലിപ്പിക്കുന്നു.
ചില ബാക്ടീരിയൽ ഇലക്ട്രോൺ ട്രാൻസ്പോർട്ട് ശൃംഖലകൾ മെനാക്വിനോൺ, യൂബിക്വിനോൺ തുടങ്ങിയ വ്യത്യസ്ത ക്വിനോണുകൾ ഉപയോഗിക്കുന്നു.
പ്രോട്ടീനുകൾക്കുള്ളിൽ ഇലക്ട്രോണുകൾ ഫ്ലേവിൻ കോഫാക്ടറുകൾ, ഇരുമ്പ് സൾഫർ ക്ലസ്റ്ററുകൾ, സൈട്ടോക്രോമുകൾ, എന്നിവക്കിടയിൽ കൈമാറ്റം ചെയ്യപ്പെടുന്നു.
അവിടെ പല തരത്തിലുള്ള ഇരുമ്പ് സൾഫർ ക്ലസ്റ്റർ ഉണ്ട്.
ഏറ്റവും ലളിതമായ ഇനം ഇലക്ട്രോൺ ട്രാൻസ്ഫർ ചെയിനിൽ രണ്ട് അകാർബണിക സൾഫറിന്റെ ആറ്റങ്ങളോടൊപ്പം രണ്ട് ഇരുമ്പ് ആറ്റങ്ങളും ചേരുന്നു.
ഇവയെ [2Fe-2S] ക്ലസ്റ്ററുകൾ എന്ന് വിളിക്കുന്നു.
രണ്ടാം തരം, [4Fe-4S] നാല് ഇരുമ്പ് ആറ്റങ്ങളും നാല് സൾഫർ ആറ്റങ്ങളും ഉള്ള ഒരു ക്യൂബ് അടങ്ങിയിട്ടുണ്ട്.
സാധാരണയായി സിസ്റ്റീൻറെ ആറ്റത്തിൽ സൾഫർ ഈ ഗ്രൂപ്പുകളിലെ ഓരോ ഇരുമ്പ് ആറ്റത്തിനും ഒരു അമിനോ ആസിഡും കോർഡിനേറ്റു ചെയ്യപ്പെട്ടിരിക്കുന്നു.
അങ്ങനെ ഇലക്ട്രോൺ ട്രാൻസ്ഫർ ചെയിനിൽ ലോഹ അയോൺ കോഫാക്ടറുകൾ റിഡോക്സ് റിയാക്ഷന് വിധേയമാകുകയും പ്രോട്ടോണുകളെ യോജിപ്പിക്കുകയോ സ്വതന്ത്രമാക്കുകയോ ചെയ്യാതെ പ്രോട്ടീനുകൾ വഴി ഇലക്ട്രോണുകളെ കൊണ്ടുപോകാൻ മാത്രം അവ പ്രവർത്തിക്കുന്നു.
ഈ കോഫാക്ടറുകളുടെ ചങ്ങലയ്ക്കരികിൽ ഇലക്ട്രോണുകൾ പ്രോട്ടീനുകളുടെ അടുത്തുനിന്നും വളരെ ദൂരത്തേയ്ക്ക് നീങ്ങുന്നു 1.4 × 10-9 മീറ്റർ ദൂരം കുറവുള്ള വേഗതയിലുള്ള ക്വാണ്ടം ടണലിംഗിലാണ് ഇത് സംഭവിക്കുന്നത്.
യൂക്കാരിയോട്ടിക്ക് ഇലക്ട്രോൺ ട്രാൻസ്പോർട്ട് ശൃംഖലകൾ
കൂടുതൽ വിവരങ്ങൾ: ഇലക്ട്രോൺ ട്രാൻസ്പോർട്ട് ചെയിൻ ആൻഡ് കെമിയോസ്മോസിസ്
ഗ്ലൈക്കോളിസിസ് , സിട്രിക് ആസിഡ് സൈക്കിൾ , ബീറ്റാ ഓക്സിഡേഷൻ തുടങ്ങി പല കാറ്റബോളിക് ബയോകെമിക്കൽ പ്രക്രിയകളിൽ റിഡക്ഷനിലൂടെ കോഎൻസൈം NADH ഉൽപാദിപ്പിക്കുന്നു.
ഈ കോഎൻസൈമിൽ ഉയർന്ന പൊട്ടൻഷ്യലുള്ള ട്രാൻസ്ഫർ ഇലക്ട്രോണുകൾ അടങ്ങിയിരിക്കുന്നു.
മറ്റൊരർത്ഥത്തിൽ പറഞ്ഞാൽ, ഓക്സീഡേഷൻ വഴി വലിയ തോതിൽ ഊർജ്ജം സ്വതന്ത്രമാക്കുന്നു.
എന്നിരുന്നാലും, കോശം ഈ ഊർജ്ജത്തെ ഒന്നിച്ച് പുറത്തുവിടുകയില്ല, കാരണം ഇത് അനിയന്ത്രിതമായ രാസപ്രവർത്തനത്തിന് കാരണമാകുന്നു.
പകരം, ഇലക്ട്രോണുകൾ NADH ൽ നിന്നും നീക്കംചെയ്യുകയും ഒരു എൻസൈം പരമ്പരയിലൂടെ ഓക്സിജൻ കടന്നുപോവുകയും ഓരോന്നും ചെറിയ ഊർജ്ജം സ്വതന്ത്രമാക്കുകയും ചെയ്യുന്നു.
ഈ സെറ്റ് എൻസൈമുകളിൽ സംയുക്തം I മുതൽ  IV വരെ ഉൾക്കൊള്ളുന്നു.
ഇതിനെ ഇലക്ട്രോൺ ട്രാൻസ്ഫർ ചെയിൻ എന്ന് വിളിക്കുന്നു.
ഇത് മൈറ്റോകോട്രിയയുടെ കോശസ്തരങ്ങളുടെ ഉൾഭാഗത്ത് കാണപ്പെടുന്നു.
ഇലക്ട്രോൺ ട്രാൻസ്പോർട്ട് ശൃംഖലയിൽ സക്സിനേറ്റ് ഓക്സീകരിക്കപ്പെടുകയും, പക്ഷേ വ്യത്യസ്ത ഘട്ടങ്ങളിലൂടെ പാതകൾ കടന്നുപോകുന്നു.
യൂക്കാരിയോട്ടുകളിൽ ഇലക്ട്രോൺ ട്രാൻസ്പോർട്ട് സിസ്റ്റത്തിലെ എൻസൈമുകൾ മൈറ്റോകോൺട്രിയയുടെ ഉൾഭാഗത്ത് പ്രോട്ടോണുകൾ പമ്പ് ചെയ്യുന്നതിന് NADH ഓക്സീകരണത്തിൽ നിന്നും പുറപ്പെടുവിക്കുന്ന ഊർജ്ജം ഉപയോഗിക്കുന്നു.
ഇത് കോശസ്തരങ്ങൾക്കിടയിൽ പ്രോട്ടോണുകളെ സൃഷ്ടിക്കാൻ കാരണമാകുന്നു.
കൂടാതെ കോശസ്തരങ്ങൾക്കിടയിൽ ഒരു  ഇലക്ട്രോകെമിക്കൽ ഗ്രേഡിയൻറ് സൃഷ്ടിക്കുന്നു.
സംഭരിച്ചിട്ടുള്ള ഈ ഊർജ്ജം ATP സിന്തേസ് ഉപയോഗിച്ച് ATP ഉത്പ്പാദിപ്പിക്കുന്നു.
യൂക്കാരിയോട്ടിക് മൈറ്റോകോട്രിയയിലെ ഓക്സിഡേറ്റീവ് ഫോസ്ഫോറിലേഷൻ ആണ് ഈ പ്രക്രിയയ്ക്ക് ഏറ്റവും നന്നായി മനസ്സിലാക്കപ്പെട്ട ഉദാഹരണം.
Trichomonas vaginalis പോലുള്ള അനെയ്റോബിക് പ്രോട്ടോസോവ ഒഴികെ മിക്കവാറും എല്ലാ യൂക്കാരിയോട്ടുകളിൽ മൈറ്റോൺകോട്രിയ കാണപ്പെടുന്നു.